Кубатбек Боронов
Кубатбек Айылчыевич Боронов (15-декабрь 1964, Зергер айылы, Өзгөн району, Ош облусу, Кыргыз ССР) — мамлекеттик жана саясий ишмер, 2020-жылдын 17-июнунан тарта Кыргыз Республикасынын премьер-министри.

Өмүр баяны 
Кубатбек Боронов 1964-жылы 15-декабрда Ош облусуна караштуу Өзгөн районундагы Зергер айылында туулган. Ал 1991-жылы Фрунзе политехникалык институтунун Айыл чарба, курулуш факультетин аяктаган. 2011-жылы Эл аралык башкаруу, укук, финансы жана бизнес академиясын юриспруденция адистиги боюнча бүтүргөн. 

 1982-1983 — Ош облусунун Алай районунун "Социализм" совхозунун сүт-товардык фермасында каттоочу; 
 1983-1985 — Советтик Армиянын катарында кызмат өтөгөн. 
 1985-1991 — Фрунзе политехникалык институтунун студенти; 
 1991 – "Фрунзекурулуштун" 9-курулуш-монтаждык башкармалыгы трестинде каменщик; 
 1992-1996 — "Кыргызкурулуш" АК караштуу "Стройлескомплект" ПБдө инженер, базанын башчысынын орун басары, базанын башчысы; 
 1998-2000 — "Кыргызкурулуштун" жыгач иштетүүчү заводунун директору;
 2001-2002 — "Гоктүрк" ЖЧКнын директорунун орун басары;
 2003 - Экология жана өзгөчө кырдаалдар министрлигинин Башкы штабынын пландоо, экономикалык жана логистика бөлүмүнүн башчысы
 2003-2006 — Кыргыз Республикасынын ӨКМ жана Өзгөчө кырдаалдар Башкы башкармалыгынын башчысынын орун басары. 
 2006-2008 — Кыргыз Республикасынын Өзгөчө кырдаалдар министрлигинин Түндүк аймактар ​​аралык башкармалыгынын башчысынын орун басары. 
 2009-2010 — Өзгөчө кырдаалдар министрлигинин Чүй облусу боюнча башкармалыгынын башчысы;
 01.2010 - 08.2010 — Кыргыз Республикасынын Өзгөчө кырдаалдар министрлигинин Өзгөчө кырдаалдардын алдын алуу жана аларга чара көрүү департаментинин директору.
 08.2010 - 12.2011 — Кыргыз Республикасынын Өзгөчө кырдаалдар министринин орун басары.
 12.24.2011 - 04.20.2018 — Кыргыз Республикасынын Өзгөчө кырдаалдар министри.
 04.20.2018 - 06.15.2020 — Кыргыз Республикасынын Премьер-министринин биринчи орун басары.
 17.06.2020-жылдан тарта — Кыргыз Республикасынын Премьер-министри

Шилтемелер 

1964-жыл